《东归同年三山王簿宾之赵户立父连簿仁父典上》
宋代·五迈

我从京华来，溽暑不可迩。
蓝缕一片衣，邂逅四君子。
自大同工兰，乡井连桑梓。
王君吾兄行，派出铜川氏，
一饮吞百盃，一挥拦十纸。
此时銮坡人，非久棲鸾枳。
黄君天庠英，贵名方日起。
三年拜赐师，行雪肴函耻。
后来几英豪，愿作榜下士。
小连真枳，犀玉浮冰峙。
再喜气不衰，收科趾前美。
朋山万青衿，求识心鉴齿。
立父天族英，雅非膏粱比。
青桂近婵娟。红蕖映青泚。
名驹产天厩，一日当万里。
今夕知夕，德星偶同晷。
明月入觥船，凉飔生剑履。
相逢吴山头，相别闽江觜。
交情托管鲍，同年序许李。
明日怀美人，娟娟隔秋水。
何以慰我思，驰书寄双鲤。